
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 25Em/1/2024 8124201627 12. 06. 2024 JUDr. Dominika Vitteková PhD. ECLI:SK:OSPO:2024:8124201627.3
Uznesenie Okresný súd Prešov v právnej veci oprávnenej: A. B., nar. XX.XX.XXXX, bytom C. X, XXX XX D. E., proti povinnému: C. B., nar. XX.XX.XXXX, bytom C. X, XXX XX D. E., v konaní o výkon rozhodnutia: mal. F. B., nar. XX.XX.XXXX, mal. E. B., nar. XX.XX.XXXX, mal. G. B., nar. XX.XX.XXXX, všetci bytom C. X, XXX XX D. E., zastúpené kolíznym opatrovníkom Úradom práce, sociálnych vecí a rodiny C., takto rozhodol: I. konanie z a s t a v u j e, II. žiaden z účastníkov n e m á nárok na náhradu trov konania. odôvodnenie: 1. Návrhom doručeným Okresnému súdu Prešov dňa 22.02.2024, žiadala matka maloletých detí F. B., nar. XX.XX.XXXX, E. B., nar. XX.XX.XXXX a G. B., nar. XX.XX.XXXX, nariadiť výkon rozhodnutia v zmysle uznesenia Okresného súdu Prešov, č k. 25P/51/2023-54 zo dňa 15.11.2023, v spojení s uznesením Krajského súdu v Prešove zo č.k. 4CoP/1237/2023-86 zo dňa 27.12.2023, ktorým neodkladným opatrením vo výroku I. rozhodol tak, že maloleté deti zveril do starostlivosti matky. 2. Podaním doručeným tunajšiemu súdu dňa 10.06.2024 matka maloletých, oprávnená, uviedla, že návrh na výkon rozhodnutia berie v celom rozsahu späť z dôvodu, že došlo v konaní o rozvod (sp.zn. 30P/306/2022) k rozhodnutiu vo veci samej, a teda stratil pôvodný exekučný titul svoje opodstatnenie. Vzhľadom na uvedené navrhla konanie o výkon rozhodnutia zastaviť. 3. Podľa § 29 ods. 1 zákona č. 161/2015 Z. z. Civilný mimosporový poriadok (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 391 CMP o náhrade trov konania rozhoduje súd v uznesení, ktorým konanie o výkon rozhodnutia zastavuje. 5. Podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. 6. Vychádzajúc z uvedených skutočností a z citovaných zákonných ustanovení, rozhodol súd na základe späťvzatia návrhu zo strany oprávnenej o zastavení konania tak, ako je uvedené vo výrokovej časti tohto uznesenia. 7. O trovách konania rozhodol súd v zmysle § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak.
Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresnom súde Prešov, písomne, v troch vyhotoveniach. V odvolaní sa popri všeobecných náležitostiach (§ 127 ods. 1 CSP) podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

